En kvinde blev fastklemt da hun kørte galt på motorvejen ved Haverslev kort før klokken fem mandag eftermiddag.

Kvinden mistede herredømmet over bilen, da det ene hjul kom ud i rabatten. Hun drejede for kraftigt for at komme tilbage på vejen, og røg over i modsatte side af sporet og kørte ind i autoværnet. Ulykken skabte en overgang kø i sydgående retning, men trafikken glider nu normalt, oplyser vagtchef Frank Liltorp fra Nordjyllands Politi. Kvinden slap heldigt med overfladiske knubs.